ddrg/super_eurlex huggingface dataset:
B.

keďže strategický rámec pre vzdelávanie a odbornú prípravu do roku 2020 (ET 2020) obsahuje referenčné hodnoty, podľa ktorých aspoň 95 % detí vo veku štyroch rokov až veku, v ktorom sa začína povinné základné vzdelávanie, by sa malo zúčastňovať vzdelávania v ranom detstve, podiel 15-ročných detí dosahujúcich nízke znalosti v čítaní, matematike a prírodných vedách by mal byť menej ako 15 % a na celoživotnom vzdelávaní by sa malo zúčastňovať v priemere aspoň 15 % dospelých (veková skupina 25 – 64 rokov);
5.

zdôrazňuje, že je vhodné sprístupniť mapovanie priestorového rozmiestnenia rybárskej flotily, rybolovného úsilia, zloženia a objemu výlovov, čo by možným používateľom umožnili získať prístup k informáciám o oblastiach, v ktorých dochádza k intenzívnejšiemu rybolovu, o lovených druhoch a objeme výlovov v určitých oblastiach a iných parametroch; v rámci súboru informácií o rybolove, ktoré by sa mali zahrnúť do tohto druhu mapovania, stoja za zmienku niektoré údaje o typológii flotily (napríklad štátna príslušnosť, prístav, vek, dĺžka a tonáž, výkon, posádka), o rybolovnom úsilí (napríklad počet plavieb alebo dní rybolovu, počet a charakteristika rybárskeho výstroja), o úlovkoch (napríklad cieľové druhy, doplnkové druhy, odhodené úlovky, hmotnosť, hodnota); zároveň zdôrazňuje, že dostupnosť údajov v rámci zberu údajov pre odvetvie rybného hospodárstva by umožnila identifikovať priestorové rozmiestnenie flotily a že krížové porovnanie týchto informácií s údajmi z rybárskych palubných denníkov by umožnilo zhodnotiť priestorové rozmiestnenie úlovkov;
15.

odporúča, aby Únia: a) posilnila uplatňovanie zásady „viac za viac“ a vytvorila pre ňu stimuly vo forme zdravej konkurencie a spolupráce medzi partnerskými krajinami a vyjadrila tak potrebnú podporu krajinám Východného partnerstva, ktoré pri zavádzaní acquis communautaire čelia nátlaku zo strany tretích krajín; b) uplatňovala dvojúrovňový prístup, t. j. aby kládla požiadavky na vlády krajín Východného partnerstva a zároveň zaujímala otvorený, štedrý a angažovaný postoj voči obyvateľom partnerských krajín; c) nabádala týchto obyvateľov k presadzovaniu hodnôt, na ktorých je EÚ založená, najmä hodnôt, ako je demokracia, právny štát a dodržiavanie ľudských práv a základných slobôd, a to prostredníctvom odhodlanej podpory týchto hodnôt zo strany obyvateľov, čím by sa stali hlavným zdrojom zmeny normatívnej sily; d) vypracovala dlhodobú stratégiu na podporu európskych hodnôt zahŕňajúcu vnútornú zmenu a túžbu týchto spoločenstiev po slobode a prosperite; e) decentralizovala Východné partnerstvo prostredníctvom spolupráce s verejnými subjektmi na oboch stranách a ponuky vlastníctva verejným subjektom na oboch stranách pomocou horizontálnych partnerstiev a družby, spolu so zvýšenou mobilitou, osobnými kontaktmi, zjednodušením vízového režimu a perspektívou bezvízového režimu, v prípade ktorého by sa mala uplatňovať zásada „susedia majú prednosť“; a f) pristúpila k parafovaniu alebo podpísaniu dohôd o pridružení, a aby sa usilovala o ich urýchlené nadobudnutie platnosti, najprv na dočasnom základe a neskôr v plnom rozsahu, a to skôr, než sa skončí súčasné volebné obdobie Európskeho parlamentu a Európskej komisie, za predpokladu, že budú splnené nevyhnutné podmienky a požiadavky; g) nepoužívala silu ani hrozby o použití sily pri riešení sporov v regióne, pričom treba zdôrazniť, že jediným možným spôsobom riešenia konfliktov v regióne je rokovať v rámci medzinárodne uznávaných štruktúr, vychádzajúc zo zásad medzinárodného práva;
5.

domnieva sa, že národné kontaktné miesto by malo hrať aktívnu úlohu pri výmene informácií medzi verejnými orgánmi, občanmi a podnikmi, ktorí by mali spolupracovať s cieľom vystríhať sa navzájom v súvislosti s novými zavádzajúcimi praktikami a mali by pomáhať malým a stredným podnikom pri riešení cezhraničných sporov tým, že oklamaným podnikom poskytnú informácie o možnostiach nápravy súdnou a mimosúdnou cestou; domnieva sa, že tieto celoštátne kontaktné miesta by mali byť zodpovedné za pravidelné oznamovanie svojich všeobecných zistení verejnosti príslušného členského štátu;
3.

zastáva názor, že EÚ by mala nasledovať príklad Spojených štátov, ktoré schválili zákon o právnej zodpovednosti za Sergeja Magnitského z roku 2012, a prijať podobný právny predpis na úrovni EÚ ako modelový a operačný rámec stanovujúci prepojenosť medzi korupciou a porušovaním ľudských práv; vyzýva preto Radu, aby prijala rozhodnutie, ktorým sa stanoví spoločný zoznam EÚ s menami úradníkov zapletených do smrti Sergeja Magnitského, následného krytia súdnymi orgánmi a pokračujúceho nepretržitého prenasledovania jeho rodiny; dodáva, že toto rozhodnutie Rady by malo zaviesť pre uvedených úradníkov cielené sankcie, ako napríklad zákaz vydávania víz v celej EÚ a príkaz na zmrazenie všetkých finančných aktív, ktoré oni sami alebo ich najbližší príbuzní môžu mať v Európskej únii; vyzýva Komisiu, aby vypracovala akčný plán s cieľom vytvoriť mechanizmus na zostavenie zoznamu a uloženie podobných cielených sankcií úradníkom v tretích krajinách (vrátane policajtov, prokurátorov a sudcov), ktorí boli zapojení do vážneho porušovania ľudských práv a súdnych manipulácií namierených proti informátorom, novinárom informujúcim o korupcii a aktivistom v oblasti ľudských práv v tretích krajinách; zdôrazňuje, že kritériá na zahrnutie mien do zoznamu by mali byť založené na dobre zdokumentovaných, zhodujúcich sa a nezávislých zdrojoch a presvedčivých dôkazoch, pričom dané osoby by mali mať k dispozícii mechanizmy nápravy;
C.

keďže rozpočet EÚ na rok 2012 umožnil, aby projekt prešiel do ďalšej fázy ako prípravná akcia na tri roky od roku 2012 do roku 2014, ktorej cieľom je zaviesť do konca roka 2014 plne fungujúci Európsky systém strategických a politických analýz (ESPAS) zahrnujúci všetky dôležité inštitúcie EÚ, a to rozvíjaním „úzkej spolupráce medzi výskumnými oddeleniami rozličných inštitúcií EÚ a orgánmi, ktoré sa venujú analýze strednodobých a dlhodobých politických trendov“ (3);
21.

poznamenáva, že najmä MSP ale nielen MSP potrebujú formu stimulačného financovania z verejného sektora, aby mali dostatočné finančné prostriedky pre dlhodobé investovanie do výskumu a vývoja; je presvedčený, že pomocou verejného financovania a existencie verejných odberateľov produktov a služieb kozmického priemyslu by sa mohli povzbudiť inovácie, čo by podporilo rast a vytvorilo pracovné miesta;
O.

keďže podpora zvýšenia objemu celosvetového obchodu s týmto údajným papierom, ktorý sa už nepovažuje za odpad, by obchádzaním záruk ochrany životného prostredia a zdravia viedla nielen k ďalšiemu nepriaznivému vplyvu na životné prostredie v priebehu dopravy, ale mohlo by to tiež viesť k zníženiu miery recyklácie papiera v Európe v dôsledku zníženej dostupnosti odpadového papiera, takže výrobcovia papiera v Európe by ho zrejme museli aspoň čiastočne nahradiť tento nedostatok zvýšením produkcie na základe primárnej papierovej vlákniny, ktorá vyžaduje väčšie množstvo energie a vedie k vyšším súvisiacim emisiám CO2, čo by bolo znova v rozpore s kritériom, podľa ktorého sa má zabrániť celkovým nepriaznivým vplyvom na životné prostredie;
9.

pripomína svoj zásadný postoj, že posilnená HMÚ by nemala EÚ rozdeľovať, ale naopak, mala by zaistiť hlbšiu integráciu a silnejšiu správu a riadenie, pričom všetky členské štáty mimo eurozóny by mali mať možnosť dobrovoľne sa do tohto procesu zapojiť;
R.

keďže Južný Sudán doposiaľ nepristúpil k Dohode z Cotonou, pretože vláda Južného Sudánu vyslovila obavy z možných dôsledkov pre vzťahy so Sudánskou republikou; keďže pristúpenie k Dohode z Cotonou by Južný Sudán nezaväzovalo k okamžitému pristúpeniu k Rímskemu štatútu; keďže neochota pristúpiť k Dohode z Cotonou spôsobuje problémy pri navrhovaní pomoci EÚ od roku 2014 v rámci 11. Európskeho rozvojového fondu a Južný Sudán môže v tejto súvislosti utrpieť stratu nielen z hľadiska prostriedkov prideľovaných jednotlivým krajinám, ale aj v súvislosti s regionálnymi fondmi a značnými zdrojmi Európskej investičnej banky (EIB), ktoré by sa dali použiť na rozšírenie infraštruktúry a regionálnu hospodársku integráciu; keďže ratifikovaním Dohody z Cotonou by mohol Južný Sudán takisto zvýšiť svoju schopnosť pritiahnuť investície európskeho súkromného sektora; keďže dodatočné finančné prostriedky, ku ktorým by mohol mať Južný Sudán prístup po pristúpení k Dohode z Cotonou, by mohli takisto prispieť k vykonávaniu dohôd z Addis Abeby;
71.

zdôrazňuje, že poskytovatelia služieb cloudu, ktorí patria do jurisdikcie tretej krajiny, by mali používateľov so sídlom v EÚ jasným a odlíšiteľným spôsobom upozorniť na to, že ich osobné údaje sa môžu stať predmetom sledovania zo strany spravodajských orgánov a orgánov na presadzovanie práva tretej krajiny na základe tajných príkazov či súdnych príkazov, a následne by ich mali prípadne požiadať o výslovný súhlas dotknutej osoby so spracovaním osobných údajov;
—

so zreteľom na štúdiu Komisie s názvom Hospodársky vplyv zrušenia režimu kvót mlieka – regionálna analýza produkcie mlieka v EÚ (Economic impact of the abolition of the milk quota regime – regional analysis of the milk production in the EU) z februára 2009,
9.

nalieha na členské štáty, aby začlenili zelenú infraštruktúru do priestorového a územného plánovania a aby ju uznali za prioritu, a to konzultáciami so zainteresovanými stranami na príslušnom mieste a miestnymi obyvateľmi a zvyšovaním ich informovanosti prostredníctvom osvetových kampaní, a to na všetkých úrovniach rozhodovania (miestnej, regionálnej a celonárodnej), a vyzýva Komisiu, aby poskytla usmernenia a referenčné porovnania v tejto oblasti s cieľom zabezpečiť, aby sa zelená infraštruktúra stala štandardnou súčasťou priestorového plánovania a územného rozvoja v rámci Únie; poukazuje na to, že v rámci postupov udeľovania povolenia pre nové stavby alebo šedú infraštruktúru je potrebné zabezpečiť súhrnné posúdenie všetkých negatívnych vplyvov na ekosystémy a existujúcu zelenú infraštruktúru s cieľom zamedziť takýmto vplyvom a zmierniť ich a zabezpečiť skutočné dlhodobé spoločenské prínosy;
35.

poznamenáva, že automobilový sektor je zdrojom podstatných súkromných investícií do výskumu a inovácií; poukazuje však na to, že pokiaľ bude na európskom trhu stále panovať recesia, dotácie EÚ, napr. programy Horizont 2020 a COSME, môžu povzbudzovať súkromné investície do tohto sektora; trvá na tom, aby sa zachovalo ambiciózne financovanie založené na jasných prioritách, ktorými sú iniciatíva v oblasti ekologických áut („green car“) a rozvoj MSP; poukazuje na to, že regionálne a miestne orgány majú v závislosti od svojich právomocí k dispozícii rozličné nástroje na aktívnu podporu automobilového priemyslu;
63.

poukazuje na to, že budúca politika súdržnosti zahŕňa stratégiu inteligentnej špecializácie ako podmienku ex ante pre regióny EÚ; nabáda regióny, aby spustili kampane na zvýšenie informovanosti všetkých cieľových skupín s cieľom začleniť ekologické inovácie do regionálnych a vnútroštátnych stratégií inteligentnej špecializácie;
11.

domnieva sa, že záväzná dohoda o uľahčení obchodu by priniesla významné výhody pre všetkých členov WTO, najmä pre rozvojové krajiny a príslušné hospodárske subjekty, tým, že by posilnila transparentnosť a právnu istotu a znížila by administratívne náklady a dĺžku colných režimov, čo by im zase umožnilo naplno využiť možnosti, ktoré poskytuje rastúca prevaha regionálnych a globálnych dodávateľských reťazcov, pričom MSP by mohli využívať výhody z otvorenejších trhov; poukazuje na to, že rozvojové krajiny by aj naďalej mali mať prístup k budovaniu kapacít a technickej pomoci s cieľom umožniť im zvýšiť výrobné kapacity, aby mohli ťažiť z väčšieho podielu na pridanej hodnote v globálnych hodnotových reťazcoch;
5.

je znepokojený klesajúcim počtom občanov EÚ, ktorí zvažujú samostatné podnikanie, a to z dôvodu súčasnej klímy hospodárskej neistoty; domnieva sa, že EÚ a členské štáty by mali zintenzívniť koordinované úsilie o zlepšenie podnikateľskej kultúry v Európe a preskúmať možnosť prijatia osobitných opatrení a cieľov na opätovné zatraktívnenie podnikania, a to aj pre kvalifikovaných zamestnancov s pracovnými skúsenosťami a najmä v sektoroch, ktoré majú pre Úniu strategický význam; domnieva sa napríklad, že treba vytvoriť pevné puto medzi týmito iniciatívami a činnosťami Komisie v oblasti priemyselnej politiky; domnieva sa, že tieto opatrenia by mali zahŕňať opatrenia na uľahčenie tvorby podnikov;
44.

vyzýva Európsku radu, aby umožnila EDA plne prevziať jej inštitucionálnu úlohu, ako sa uvádza v článku 42 ods. 3 a článku 45 ZEÚ, a to tým, že je zabezpečí potrebné zdroje; opakovane zdôrazňuje naliehavú potrebu, aby členské štáty poskytli EDA primerané finančné prostriedky na celý rozsah jej misií a úloh; zastáva názor, že najlepšie by sa to dalo uskutočniť tak, že by sa náklady agentúry na zamestnancov a prevádzku financovali z rozpočtu Únie, a to počnúc nasledujúcim viacročným finančným rámcom;
21.

navrhuje zapojiť poradcov pre ľudské práva a rodové hľadisko do všetkých misií SBOP a podporuje výmenu osvedčených postupov medzi misiami SBOP v záujme plného zohľadnenia problematiky ľudských práv a plnej ochrany žien v konfliktných oblastiach a ich zapojenia do riešenia konfliktov; vyzýva Radu a ESVČ, aby prijali ďalšie opatrenia na zahrnutie rodových aspektov do personálneho plánovania misií SBOP;
11.

zdôrazňuje, že investície do opatrení na znižovanie rizika katastrof sú nákladovo oveľa efektívnejšie ako financovanie reakcie na katastrofy po udalosti; preto nabáda na ďalšie investovanie do znižovania rizika katastrof a do stratégií na zvyšovanie odolnosti v rozvojových krajinách, najmä v najviac ohrozených oblastiach, a na jeho začlenenie do národných rozvojových plánov;
128.

vyzýva na všeobecnú ratifikáciu Dohovoru OSN o právach dieťaťa; vyzýva Komisiu a ESVČ, aby prijali opatrenia týkajúce sa práv dieťaťa s osobitným zameraním na násilie páchané na deťoch, najmä na problémy nútenej detskej práce, sobášov detí, odvádzania detí do ozbrojených skupín, ich odzbrojenia a následného opätovného zapojenia do bežného života, a tiež aby do programu dialógu o ľudských právach vedeného s príslušnými krajinami zaradili aj problém čarodejníctva detí; zdôrazňuje, že je dôležité venovať právam detí prioritnú pozornosť v rámci vonkajšej politiky EÚ;
18.

domnieva sa, že výsledok a celkový kontext samitu vo Vilniuse poukazuje na to, že EÚ by mala sformulovať strategickejšiu a flexibilnejšiu politiku na podporu voľby európskej cesty zo strany jej východných partnerov, pričom by mala využiť celú škálu nástrojov, ktoré má k dispozícii, ako je makroekonomická pomoc, zjednodušenie obchodných režimov, projekty na posilnenie energetickej bezpečnosti a modernizácie hospodárstva a rýchle zavedenie liberalizácie vízového režimu v súlade s európskymi hodnotami a záujmami;
4.

zdôrazňuje skutočnosť, že príprava na integráciu do EÚ by mala mať širokú politickú a verejnú podporu; nabáda vládu, aby pokračovala v integračných reformách jednotným spôsobom zahŕňajúcim všetky politické sily a občiansku spoločnosť; domnieva sa, že aj opozícia zohráva v tomto ohľade dôležitú úlohu a uznáva jej doterajšie zodpovedné politické správanie; považuje za dôležité, aby občianska spoločnosť, médiá a občania v Albánsku brali svojich vedúcich predstaviteľov na zodpovednosť za konkrétne politické výsledky, najmä pokiaľ ide o procesy integrácie do EÚ;
7.

vyzýva členské štáty, aby poskytli efektívnu odpoveď na vylúčenie Rómov vykonávaním opatrení, ktoré sú stanovené v ich národných stratégiách integrácie Rómov, spolu s konkrétnymi cieľmi, harmonogramami a vyčlenenými rozpočtami; vyzýva Komisiu a členské štáty, aby aktívne zapájali zástupcov Rómov a občianskej spoločnosti do tvorby politiky, jej riadenia, vykonávania, sledovania a hodnotenia, pokiaľ ide o národné stratégie integrácie Rómov a projekty týkajúce sa ich spoločenstiev, a to vytvorením mechanizmov na pravidelný a transparentný dialóg v súlade so zásadami európskeho kódexu správania pre partnerstvá; vyzýva členské štáty, aby vo svojich národných stratégiách integrácie Rómov určili, akým spôsobom zamýšľajú posilniť postavenie Rómov a zapojiť ich do tohto procesu; vyzýva Komisiu, aby podporila úsilie členských štátov o zvyšovanie informovanosti zástupcom Rómov o možnostiach, ktoré ponúkajú národné stratégie integrácie Rómov, a nabádala ich, aby zohrávali aktívnejšiu úlohu v integračnom procese;
43.

zdôrazňuje, že u ľudí so zdravotným postihnutím a najmä u žien je väčšia pravdepodobnosť, že upadnú do chudoby (podľa OECD žije zhruba každá štvrtá osoba so zdravotným postihnutím v chudobe); žiada členské štáty, aby prijali náležité opatrenia, ktorými by sa predchádzalo upadnutiu žien a dievčat so zdravotným postihnutím do chudoby a zaručil by sa im príjem príspevkov a prídavkov na zdravotné postihnutie a prístup k sociálnym a zdravotníckym službám prostredníctvom vytvárania príslušných vnútroštátnych programov a zabezpečenia ich účinnej realizácie na základe priebežného monitorovania a hodnotenia; konštatuje, že nebezpečenstvo chudoby a nezamestnanosti je mimoriadne závažné, pokiaľ ide o slobodné matky s deťmi s postihnutím; zdôrazňuje, že podpora rodovej rovnosti a rovnakých príležitostí, a boj proti diskriminácii, ktorej čelia deti so zdravotným postihnutím a ich rodiny, sú nástrojom, ktorý možno použiť na boj proti stigmatizácii, chudobe a sociálnemu vylúčeniu, a že prepojenie medzi zdravotným postihnutím, rodovým hľadiskom a chudobou by sa malo zohľadniť vo všetkých opatreniach zameraných na boj proti chudobe a sociálnemu vylúčeniu;
15.

chápe, že upozornenia Banky pre medzinárodné zúčtovanie (BIS) týkajúce sa pridlhého obdobia akomodačnej menovej politiky; so záujmom sleduje diskusie vo väčšine hlavných centrálnych bánk o najlepšom harmonograme na ukončenie ich voľných menových politík; konštatuje, že Federálny rezervný úrad chce okrem iného čo najskôr, ako to bude možné, ukončiť súčasné politiky; chápe, že kým sa bankový sektor celkom nestabilizuje a naďalej budú hroziť presahy do verejného sektora, ECB zachová pružnú menovú politiku, ktorú umožňujú nízke miery inflácie očakávané v strednodobom horizonte;
9.

vyzýva Komisiu a členské štáty, aby prisúdili čo najväčší politický význam maloobchodnému sektoru ako pilieru jednotného trhu, a to i jednotného digitálneho trhu, a aby odstránili regulačné, administratívne a praktické prekážky, ktoré sťažujú zakladanie, rozvoj a zachovanie podnikov a bránia maloobchodníkom v plnom využívaní výhod vnútorného trhu; domnieva sa, že právne predpisy v oblasti maloobchodného trhu by mali byť založené na faktoch, pričom by sa mali zohľadňovať potreby sektora, a že by mali byť predovšetkým založené na preskúmaní a pochopení jeho dosahu na malé podniky;
Z.

keďže Pakt Euro Plus, stratégia Európa 2020 a Zmluva o raste a zamestnanosti by sa mali zahrnúť do práva Únie a mali by vydláždiť cestu na zavedenie konvergenčného kódu pre ekonomiky členských štátov;
24.

domnieva sa, že ak by mal orgán, ktorý rieši krízovú situáciu, možnosť pozastaviť právo na predčasné ukončenie zmluvy centrálnej protistrany na obdobie najviac dvoch dní, umožnilo by sa tým trhu správne precenenie zmlúv, a tým by sa dosiahlo prehľadnejšie rozloženie rizika; možnosť a vykonávanie takejto právomoci by sa mala starostlivo zvážiť tak, aby sa orgánu, ktorý rieši krízovú situáciu, minimálne stanovila podmienka, aby stanovil, že pozastavenie práva je nutné v záujme finančnej stability s ohľadom na ciele riešenia krízovej situácie, vzájomnú interakciu s príslušnou bankou alebo inými režimami riešenia krízovej situácie vzťahujúcimi sa na členov zúčtovania, riadenie zlyhania a riadenie rizík centrálnej protistrany a vplyv na každý z trhov centrálnej protistrany, účastníkov zúčtovania a finančné trhy vo všeobecnosti; bolo by to nevyhnutne sprevádzané právomocou na uvoľnenie povinnosti na zúčtovanie ako prostriedku poslednej možnosti po tom, ako sa aspoň preskúmalo, či by iná centrálna protistrana mohla poskytnúť zúčtovanie v krátkodobom výhľade;
1.

predkladá Rade, Komisii a Európskej službe pre vonkajšiu činnosť tieto odporúčania: a) dosiahnuť potrebný pokrok s cieľom rýchlo uzavrieť dohodu; b) trvať na tom, aby všetky zmluvné vzťahy EÚ s tretími krajinami obsahovali vzájomné podmienky a politické doložky o ľudských právach a demokracii ako spoločné opätovné potvrdenie vzájomného uznávania týchto hodnôt a bez ohľadu na situáciu v oblasti ochrany ľudských práv v týchto krajinách; prijať primerané záruky s cieľom zabezpečiť, aby ani jedna strana nemohla zneužívať mechanizmus pozastavenia; c) trvať na tom, aby tieto podmienky boli súčasťou DSP s Kanadou, aby sa zabezpečil súlad s jednotným prístupom EÚ k tejto otázke; d) vyzvať, ak je to možné, všetky zainteresované strany, aby parafovali a podpísali DSP a CETA čo najskôr a zdôraznili ich komplementárnosť; e) zabezpečiť, aby boli do tohto procesu v plnej miere zapojené hlavné zúčastnené strany a občianska spoločnosť, aby boli informované a aby sa s nimi konzultovalo; f) zabezpečiť, aby dohoda obsahovala pevný záväzok k medziparlamentnej spolupráci, ktorou sa uzná dôležitá úloha Európskeho parlamentu a Kanadského parlamentu pre vzťahy medzi EÚ a Kanadou, a to najmä prostredníctvom dlho zavedenej medziparlamentnej delegácie; g) poskytovať pravidelné správy o vykonávaní dohody Parlamentu, ktoré by mala obsahovať prehľad vykonávaných činností a dosiahnutých výsledkov, pokiaľ ide o rôzne oblasti dohody, a to na základe objektívnych ukazovateľov;
51.

vyzýva členské štáty, aby povzbudzovali zapojenie rómskych rodín v školách, hodnotili školy, kde študujú rómske deti a mládež, a zaviedli všetky zmeny potrebné na zabezpečenie integrácie do vzdelávania a zabezpečenie úspechu pre všetkých; poukazuje na to, že osobitné opatrenia by sa mali zameriavať na rómske dievčatá, a to na základe úspešných prípadov, ktoré schválila akademická obec;
2.

zastáva názor, že s výnimkou naliehavých udalostí by mala každému zasadnutiu Európskej rady predchádzať rozprava v Európskom parlamente, ktorá by umožnila prijatie uznesenia, pričom na rozprave by sa mal osobne zúčastniť predseda Európskej rady, ktorý by mal predložiť témy programu; domnieva sa, že Parlament a Európska rada by mali zorganizovať svoju činnosť tak, aby Parlament mal možnosť v dostatočnom čase vyjadriť svoje stanovisko k týmto témam a aby predseda Európskej rady mohol po každom zasadnutí Európskej rady podať správu na plenárnej schôdzi; zdôrazňuje, že pokiaľ je to možné, zasadnutia Európskej rady by sa nemali konať počas týždňov, ktoré sú vyhradené na plenárne schôdze Parlamentu;
48.

zdôrazňuje, že banky, ktoré dostávajú štátnu pomoc, by nemali zvyšovať svoju veľkosť a zložitosť; žiada Komisiu, aby ich povzbudzovala v zameraní sa na svoj obchodný model v životaschopnej časti ich činnosti, politiku odmeňovania a štruktúru poplatkov s cieľom nezvyšovať svoje vystavenie štátnemu dlhu, najmä ak zároveň znižujú úverové toky do MSP a domácností; zdôrazňuje, že je potrebný nový, stály regulačný systém a nové pravidlá štátnej pomoci na riešenie nedostatkov nájdených v rámci predkrízového právneho systému, a to najmä v oblasti finančného sektora, ako aj na nápravu narušení spôsobených počas finančnej a hospodárskej krízy a na to, aby sa zabezpečilo, že prvoradá pozornosť sa bude venovať dôsledkom a prínosom, ktoré má poskytnutie štátnej pomoci bankám pre daňovníkov, spotrebiteľov a jednotný trh ako taký;
6.

zdôrazňuje, že reforma a program pridruženia musia postupovať súbežne s pokračovaním boja o zabezpečenie územnej celistvosti a jednoty Ukrajiny; opätovne zdôrazňuje, že tieto dve úlohy sú neoddeliteľne a synergicky prepojené; zdôrazňuje potrebu mierového dialógu a decentralizácie, ktoré zabezpečia, aby moc nad celým územím zostala v rukách ústrednej vlády, čím sa zabezpečí jednota Ukrajiny; zdôrazňuje potrebu budovania dôvery medzi rôznymi komunitami v spoločnosti a vyzýva na trvalo udržateľný proces zmierenia; v tejto súvislosti zdôrazňuje dôležitosť vytvorenia inkluzívneho vnútroštátneho dialógu a vyhýbania sa propagande, nenávistným prejavom a vyhláseniam, ktoré by mohli ešte viac vyostriť konflikt; zdôrazňuje, že do takéhoto inkluzívneho dialógu by sa mali zapojiť organizácie občianskej spoločnosti a občanov zo všetkých regiónov a menšín;